**H O T Ă R Î R E A G U V E R N U L U I**

**cu privire la aprobarea modificărilor şi completărilor**

**ce se operează în unele hotărîri ale Guvernului**

**nr.\_\_ din \_\_\_\_\_\_\_\_**

În conformitate cu art.13 și art.19 alin.(1) din Legea nr.235-XVI din 20 iulie 2006 cu privire la principiile de bază de reglementare a activităţii de întreprinzător (Monitorul Oficial al Republicii Moldova, 2006, nr.126-130, art.627) și în scopul îmbunătății mecanismului de evaluare a impactului de reglementare, Guvernul

**HOTĂRĂŞTE:**

Se aprobă modificările şi completările ce se operează în unele hotărîri ale Guvernului, conform anexei.

**PRIM-MINISTRU**

Contrasemnează:

Viceprim-ministru, ministrul economiei

Ministrul justiţiei

**MODIFICĂRILE ŞI COMPLETĂRILE**

**ce se operează în unele hotărîri ale Guvernului**

1. Regulamentul privind expertiza juridică şi înregistrarea de stat a actelor normative departamentale, aprobat prin Hotărîrea Guvernului nr.1104 din 28 noiembrie 1997 “Cu privire la modul de efectuare a expertizei juridice şi înregistrării de stat a actelor normative departamentale” (Monitorul Oficial al Republicii Moldova, 1998, nr.6-7, art.10), cu modificările şi completările ulterioare, se modifică și se completează după cum urmează:
2. punctul 6, după al doilea aliniat, se completează cu noi alineate cu următorul cuprins:

“actul de analiză a impactului de reglementare, pentru actele normative care conțin norme de reglementare a activității de întreprinzător;

avizul Grupului de lucru a Comisiei de stat pentru reglementarea activității de întreprinzător, pentru actele normative care conțin norme de reglementare a activității de întreprinzător.”;

1. punctul 12 se completează în final cu un nou alineat cu următorul cuprins:

“nu a fost efectuată analiza impactului de reglementare, pentru actele normative care conțin norme de reglementare a activității de întreprinzător”;

1. punctul 131 se completează în final cu următoarea frază:

“Se va refuza înregistrarea acestor acte normative în cazul în care acestea nu sunt însoțite de documentele indicate la punctul 6 din prezentul regulament.”

1. Regulamentul Comisiei de stat pentru reglementarea activității de întreprinzător, aprobat prin Hotărîrea Guvernului nr.1429 din 16 decembrie 2008 “Privind revizuirea şi optimizarea cadrului normativ de reglementare a activităţii de întreprinzător” (Monitorul Oficial al Republicii Moldova, 2008, nr.237-240, art.1472), cu modificările și completările ulterioare, se modifică și se completează după cum urmează:
2. La punctul 6, după cuvîntul „Comisia” se introduc cuvintele „sau Grupul de lucru a acesteia” și cuvîntul „semestrial” se substituie cu „anual”.
3. La punctul 9 alin. 6 se exclud cuvintele ”*și Comerțului*” din denumirea Ministerului Economiei.
4. La punctul 17, cuvîntul „Deciziile” se substituie cu sintagma „Avizele și deciziile”, iar în finele primei propoziții, după sintagma „prezenți la ședință” se completează cu sintagma “și se consemnează în procesul-verbal”.
5. Punctul 18 se abrogă.
6. La punctul 19 se exclud cuvintele ”*și Comerțului*” din denumirea Ministerului Economiei.
7. Punctul 8 aliniatul șapte a Regulamentul Guvernului, aprobat prin Hotărîrea Guvernului nr.34 din 17 ianuarie 2001 “despre aprobarea Regulamentului Guvernului Republicii Moldova” (Monitorul Oficial al Republicii Moldova, 2001, nr.8-10, art.73), cu modificările și completările ulterioare, se completează în final cu următoarea frază:

„Pentru proiectele de acte normative care conțin norme de reglementare a activității de întreprinzător, dosarul de însoțire va conține analiza impactului de reglementare la proiect și avizul Grupului de lucru a Comisiei de stat pentru reglementarea activității de întreprinzător.”

1. Hotărîrea Guvernului nr.1230 din 24 octombrie 2006 “Cu privire la aprobarea Metodologiei de analiză a impactului de reglementare şi de monitorizare a eficienţei actului de reglementare” (Monitorul Oficial al Republicii Moldova, 2006, nr.170-173, art.1321), se modifică și se completează după cum urmează:
2. la punctul 1 se exclude sintagma „și de monitorizare a eficienței actului de reglementare”
3. la finele punctului 3 se adaugă o frază cu următorul cuprins:

„În cazul elaborării Analizelor complexe a impactului de reglementare, autoritățile publice centrale se vor adresa la Institutul Național de Cercetări Economice pentru suport și asistență în privința efectuării analizei cost-beneficiu și a cercetărilor cu aspect economic și cantitativ a impactului estimat.”

1. la punctul 4:

cuvintele “şi Comerţului” se exclud;

se completează în final cu următorul text:

“va oferi suportul logistic necesar pentru ședințele Grupului de lucru al Comisiei de stat pentru reglementarea activităţii de întreprinzător și activitatea Secretariatului Evaluării Impactului de Reglementare, inclusiv va asigura publicarea, pe pagina web proprie, a ordinii de zi a ședințelor și avizele Grupului de lucru al Comisiei de stat pentru reglementarea activităţii de întreprinzător, opiniile Secretariatului Evaluării Impactului de Reglementare și analiza impactului de reglementare asupra proiectelor de acte normative.”

1. se completează cu punctele 5-9 cu următorul cuprins:

„5. Cancelaria de Stat:

va refuza includerea în ordinea de zi a ședinței Guvernului a proiectelor de acte normative cu caracter de reglementare a activității de întreprinzător, în cazul în care acestea nu sînt însoțite de analiza impactului de reglementare și avizul Grupului de lucru al Comisiei de stat pentru reglementarea activităţii de întreprinzător;

va asigura transmiterea către Parlamentul Republicii Moldova a proiectelor de acte legislative cu caracter de reglementare a activității de întreprinzător, aprobate de Guvern, împreună cu analiza impactului de reglementare.

6. Ministerul Justiției va refuza înregistrarea de stat a actului normativ cu caracter de reglementare a activității de întreprinzător al organelor centrale de specialitate ale administraţiei publice în Registrului de stat al actelor juridice al Republicii Moldova, în cazul în care actul normativ nu a fost supus analizei impactului de reglementare și nu este însoțit de avizul Grupului de lucru al Comisiei de stat pentru reglementarea activităţii de întreprinzător.

7. Agenţia Informaţională de Stat “Moldpres” va refuza publicarea actelor normative ale organelor centrale de specialitate ale administraţiei publice în cazul în care actul nu a fost supus înregistrării de stat conform Hotărîrii Guvernului nr.1104 din 28 noiembrie 1997 “Cu privire la modul de efectuare a expertizei juridice şi înregistrării de stat a actelor normative departamentale”.

8. Se recomandă Băncii Naționale a Moldovei și Comisiei Naționale a Pieței Financiare efectuarea analizei impactului de reglementare pentru proiectele actelor normative care vizează activitatea de întreprinzător din domeniul financiar (bancar și nebancar), conform Metodologiei de analiză a impactului de reglementare.

9. Institutul Național de Cercetări Economice va acorda, la solicitare, suportul necesar autorităților publice centrale pentru efectuarea analizelor complexe a impactului de reglementare în vedere desfășurării analizei cost-beneficiu și a cercetărilor necesare cu aspect economic și cantitativ a impactului estimat conform Metodologiei de analiză a impactului de reglementare.”

1. Anexa la Hotărîrea Guvernului nr.1230 din 24 octombrie 2006 “Cu privire la aprobarea Metodologiei de analiză a impactului de reglementare şi de monitorizare a eficienţei actului de reglementare” (Monitorul Oficial al Republicii Moldova, 2006, nr.170-173, art.1321) se expune în redacție nouă, cu următorul conținut:

Anexa

la Hotărîrea Guvernului nr.1230

din 24 octombrie 2006

**Metodologia de analiză a impactului de reglementare**

**I. Dispoziţii generale**

    1. Metodologia de analiză a impactului de reglementare (în continuare - Metodologia) este elaborată în conformitate cu Legea nr. 235-XVI din 20 iulie 2006 cu privire la principiile de bază de reglementare a activităţii de întreprinzător, avînd la bază cerințele stabilite la nivelul instituțiilor Uniunii Europene pentru documentele de analiză a impactului prin Ghidul Comisiei Uniunii Europene privind o mai bună reglementare, SWD2015(111) final din 19.05.2015.

    2. Prezenta Metodologie stabileşte modalitatea de evaluare a impactului de reglementare.

    3. Analiza impactului de reglementare (în continuare AIR) reprezintă argumentarea, în baza evaluării costurilor şi beneficiilor pentru societate și mediu de afaceri, a necesității intervenției autorităților publice prin reglementare și corespunzător a adoptării actului legislativ și/sau normativ al autorităților administrației publice centrale şi locale (în continuare - acte normative) precum şi evaluarea impactului acestuia asupra activității de întreprinzător, analiza modului de asigurare a respectării drepturilor şi intereselor întreprinzătorilor şi ale statului, corespunderea actului scopurilor politicii de reglementare şi principiilor de reglementare a activității de întreprinzător.

    4. Actul de analiză a impactului de reglementare este parte integrantă a notei informative a proiectului de act normativ.

    5. Analiza impactului de reglementare se poate efectua şi în cazul actelor normative în vigoare, cu evaluarea impactului şi stabilirea necesităţii modificării ori abrogării acestora.

6. Analiza impactului de reglementarea poate însoți mai multe proiecte de acte normative simultan, dacă acestea sunt parte a unei singure intervenții prin reglementare a statului, fac parte dintr-un pachet comun și sunt propuse în mod simultan pentru consultări publice și aprobare.

    7. Sub incidenţa prezentei Metodologii cad proiectele de acte normative de reglementare a activităţii de întreprinzător, care includ stabilirea drepturilor, obligaţiilor, cerinţelor şi interdicţiilor pentru  întreprinzători pe toată durata activităţii (de la iniţierea pînă la lichidarea afacerii), precum şi reglementarea relaţiilor dintre autorităţile administraţiei publice, alte instituţii abilitate prin lege cu funcţii de reglementare şi de control şi întreprinzători.

**II. Standardele de calitate pentru actele normative și pentru analiza impactului de reglementare**

    8. La analiza impactului intervenției prin reglementare se va ţine cont de următoarele standarde de calitate pentru actele normative:

a) ***principiile de reglementare a activităţii de întreprinzător*** – aceste principii sunt stabilite prin legile în vigoare;

b) ***eficacitate a costurilor*** – în raport cu problema clar definită actele normative trebuie să înglobeze soluţia cu cel mai mic cost sau eventual celui mai mare beneficiu net;

c) ***flexibilitate şi orientare spre performanţă*** - actele normative stabilesc mai mult cerințe față de rezultatele ce trebuie obţinute de către antreprenori și mai puțin cerințe față de cum aceste rezultate trebuie atinse, astfel oferind flexibilitate pentru inovație;

d) ***proporționalitatea intervenției*** – soluțiile încadrate în actele normative trebuie să fie proporționale asigurării intereselor societății cu protecția drepturilor întreprinzătorilor. Autoritatea nu poate înainta soluții ce vor fi în excesul necesităților atingerii scopului societății.

9. La elaborarea documentului de analiză a impactului de reglementare se va ține cont de următoarele rigori:

a) ***fundamentarea analizei*** – analiza, în cadrul documentului AIR, necesită a fi expusă complet şi fundamentat. Orice concluzie înaintată în cadrul analizei necesită a fi argumentată în baza datelor disponibile sau, în cazurile cînd acestea lipsesc, în baza presupunerilor clare și logice, care sunt explicate suplimentar.

b) ***trasabilitatea și veridicitatea informației utilizate*** – informația utilizată în cadrul analizei trebuie să fie veridică și certă (fiind prioritare sursele oficiale cu date statistice). Odată cu expunerea informației, pentru a asigura trasabilitatea acesteia, este obligatorie indicare sursei de obținere și, după caz, autorul acesteia.

c) ***prioritatea datelor cuantificate*** – datele utilizate în cadrul argumentării și expunerii vor fi după posibilitate prezentate în mod cuantificat în unități ce pot fi supuse comparărilor, raportate, după caz, la aceiași perioadă de timp. În cazul în care există mai multe tipuri de informație, prioritate vor avea datele care sunt sau pot fi cuantificate.

d) ***forma standardizată de expunere*** – analiza impactului trebuie să fie expusă în forma și modul stabilit de prezenta metodologie, atît în ceea ce ține structura documentului, consecutivitatea compartimentelor, dar și conținutul fiecărui compartiment să se raporteze în mod logic la locul și rolul acestuia în cadrul documentului și să corespundă titlului/denumirii compartimentului.

e) ***coerența expunerii*** – informația expusă în compartimentele documentului AIR trebuie să fie corelată cu scopul documentului în sine dar și prezentată coerent de la un compartiment la altul, așa încît cea mai bună opțiune identificată să se încadreze perfect în obiectivul/scopul stabilit, care la rîndul său va reieși logic din problemele definite și va ținti cauzele acestor probleme.

f) ***proporționalitatea efortului*** – nivelul de complexitate și de profunzime a expunerii analizei va fi raportat la magnitudinea și complexitatea problemelor abordate. Astfel un impact estimat mai mare care vine să soluționeze o problemă vastă și complexă va necesită o analiză mai aprofundată cu expunere mai în detaliu și viceversa.

**III. Conținutul analizei impactului de reglementare**

10. Analiza impactului de reglementare se elaborează și se prezintă conform formularului tipizat prezentat în anexa la prezenta Metodologie. Actul de analiză a impactului de reglementare trebuie să conțină următoarea informație:

**1) Stabilirea complexității analizei impactului de reglementare.**

Complexitatea analizei impactului de reglementare va fi determinată de următoarele criterii:

a) nivelul de interes public faţă de intervenția propusă;

b) cât de nouă este intervenția propusă;

c) mărimea potenţialelor impacturi ale intervenției propuse.

Autorii analizei impactului de reglementare stabilesc în mod preliminar, profunzimea analizei ce va urma, în baza criteriilor menționate. Fiecare criteriu va fi gradat cu punctaj între „1” și „3” care vor indica în ce măsură analiza impactului de reglementare corespunde criteriului corespunzător, după următoarea logică:

* pentru criteriul de la litera (a): 1 – nivel de interes public mic sau aproape inexistent față de potențiala intervenție, 2 – nivel de interes public mediu corespunzător unor grupuri sociale distincte, restrînse, dar care nu reprezintă majoritatea societății sau nu reprezintă o mare parte a vre-unui sector economic, 3 – nivel de interes public înalt care înglobează o mare parte a societăţii sau o mare parte a cel puțin unui sector economic;
* pentru criteriul de la litera (b): 1 – intervenţia nu este nouă, în mare parte deja existentă în cadrul normativ și/sau necesitatea (precum și modul) intervenției a fost stabilită expres în alt act normativ superior în vigoare (inclusiv în tratat internațional la care Moldova este parte), 2 – intervenţia vine cu unele inovaţii parţiale care ar putea schimba în parte mecanismele/normele de bază existente în prezent, 3 – intervenţia este în mare parte inovativă și nu a fost aplicată anterior;
* pentru criteriul de la litera (c): 1 – ar putea fi afectă neesențial o parte mică a societății sau o parte mică a unui sector economic; 2 – ar putea fi afectată neesențial o parte mai mare a societății sau a unui sector economic, 3 – ar putea fi afectată substanțial o parte mare a societății sau cel puțin a unui sector economic.

Punctajul va fi stabilit în următorul mod:

|  |  |
| --- | --- |
| Criteriul | Punctajul  (de la 1 la 3) |
| nivelul de interes public faţă de intervenția propusă |  |
| cât de nouă este intervenția propusă |  |
| mărimea potenţialelor impacturi ale inițiativei propuse |  |
| TOTAL |  |

După stabilirea punctajului se efectuează sumarea acestora. Corespunzător, analiza va fi efectuată simplificat şi se consideră complexă, dacă niciunul din criterii nu va acumula separat 3 puncte sau dacă în sumă va acumula 6 și mai puţin de 6 puncte. În caz contrar se efectuează o analiză complexă.

Actul de analiză a impactului de reglementare va include tabelul cu punctaj și o explicație succintă a punctajului oferit pentru fiecare criteriu.

Punctajul este stabilit inițial de autoritatea ce elaborează documentul AIR și poate fi revizuit și modificat pe parcursul procesului de consultare și promovare a actului normativ și documentului AIR în cauză la propunerea și solicitarea părților implicate.

**2) Definirea problemei.**

* Se determină clar şi concis (într-o frază) problema şi/sau problemele care urmează să fie soluționate.
* Se descrie problema, cine sunt cei afectați și justificarea necesității schimbării situației curente și viitoare, în baza dovezilor și datelor cu indicarea surselor acestora. Definirea problemei este la fel de importantă și în cazul cînd elaborarea actelor normative este prevăzută de acte normative superiore și documente de politici. În aceste cazuri, definirea problemei ține de înțelegerea mai bună a situației pe care își propune s-o îmbunătățească statul prin implementarea actelor normative propuse.
* Se descriu clar cauzele care au dus la apariţia problemei (cauzele nu pot fi definite ca lipsa intervenției sau lipsa reglementării).
* Într-un sub-compartiment distinct se descriu politicile și reglementările existente care condiţionează intervenţia statului şi cadrul juridic actual, aplicabil raporturilor analizate și se identifică carențele prevederilor normative în vigoare.
* Se descrie cum a evoluat problema și cum va evolua în viitor fără o intervenţie adiţională. Evoluţia descrisă aici se mai numeşte scenariul de bază sau opţiunea “a nu face nimic”.

*Suplimentar în analiza complexă:*

* Se cuantifică mărimea (dimensiunea) problemei/problemelor depistate.

**3) Stabilirea obiectivelor.**

* Se stabilesc principalele obiective ale intervenţiei din partea statului, care sînt legate direct de problemă şi cauzele acesteia (obiectivele nu se stabilesc ca necesitatea de a întreprinde careva acţiuni sau ca necesitatea aprobării unei reglementări).

*Suplimentar în analiza complexă:*

* Obiectivele se expun cuantificate şi fixate în timp.

**4) Identificarea opțiunilor.**

* Se face referinţă la opţiunea “a nu face nimic”, descrisă în secţiunea cu privire la problemă.
* Se descrie pe cît de larg posibil opţiunea (intervenţia) recomandată. Se identifică și se expune întregul spectru de soluţii/drepturi/obligaţii ce se doresc să fie stabilite în cadrul intervenţiei propuse. După caz, adiţional, se anexează varianta preliminară a proiectului de act normativ.

*Suplimentar în analiza complexă:*

* Se stabilește cel puţin o opţiune alternativă pentru opţiunea recomandată şi opţiunea „a nu face nimic”. La selectarea opțiunii(lor) alternative se identifică şi descriu cele mai realiste opţiuni, inclusiv opţiuni de nereglementare, care ar putea să soluţioneze problema prin schimbarea scenariului de bază (opţiunii “a nu face nimic”) şi atingerii obiectivelor. Dacă opţiuni de nereglementare nu sunt incluse, se va explica motivul/cauza neincluderii.

**5) Analiza și compararea opțiunilor.**

* Pentru fiecare opţiune analizată, se descriu principalele costuri şi beneficii. Pentru opțiunea recomandată și alternativă se descriu costuri şi beneficii adiţionale în comparaţie cu situaţia din opţiunea “a nu face nimic”. Descrierea va include un spectru cît mai larg de costuri şi beneficii, inclusiv cele economice, sociale şi de mediu, confirmate prin dovezi şi presupuneri argumentate.
* Se indică separat dacă, din totalul de costuri identificate, vor apărea costuri de conformare pentru întreprinderi (va apărea necesitatea unor investiții suplimentare pentru ca întreprinderile să nu activeze cu încălcarea cerințelor normative din proiect) sau dacă vor fi majorate costurile de conformare deja existente în urma adoptării intervenției propuse. Se explică dacă sunt prevăzute măsuri de diminuare a acestor costuri.
* Se identifică dacă există impacturi disproporționate asupra anumitor categorii de întreprinderi și se explică dacă sunt propuse măsuri pentru a evita aceste impacturi. Totodată, se descrie separat, dacă este cazul, care vor fi costurile și beneficiile intervenției propuse asupra întreprinderilor micro și mici. În cazul existenței unui impact accentuat asupra acestor întreprinderi, se explică dacă sunt propuse scutiri sau cerinţe mai lejere faţă de întreprinderile micro și mici și în ce măsura acestea vor reduce impacturile negative asupra întreprinderilor.
* Beneficiile opţiunii recomandate trebuie să justifice costurile acesteia și beneficiile nete să fie mai mari față de alte opțiuni. În cazurile când intervenţia/acţiunea este clar prescrisă/indicată de către actele normative superioare sau documentele de politici, se demonstrează că opţiunea recomandată este mai efectivă în atingerea obiectivelor şi mai ieftină în comparaţie cu celelalte opţiuni.

*Suplimentar în analiza complexă:*

* Costurile şi beneficiile se prezintă preponderent cuantificat. Pentru costurile și beneficiile care nu pot fi cuantificate se vor include suplimentar explicații cu privire la cauza imposibilității cuantificării, acestea fiind analizate din punct de vedere calitativ.
* Se prezintă sumarul costurilor şi beneficiilor economice, sociale şi de mediu pentru opţiunile analizate sub formă de tabel; se recomandă o opțiune în baza comparației beneficiilor și costurilor din toate opțiunile.

**6) Implementarea și monitorizarea (acest capitol este prevăzut pentru analiza complexă).**

* Se descrie cum va fi organizată implementarea opţiunii recomandate pentru a atinge obiectivele, inclusiv avînd în vedere capacitățile instituționale și financiare existente.
* Se indică clar indicatorii de performanță în baza cărora se va efectua monitorizarea și evaluarea opțiunii recomandate și se explică cum va fi monitorizată şi evaluată opţiunea.

**7) Consultarea.**

* Se descriu principalele părţi interesate în intervenţia/opţiunea propusă, inclusiv autoritățile statului, mediul academic, mediul de afaceri și în special întreprinderile mici și mijlocii, sectorul asociativ şi cetăţenii (pentru analiza simplificată pot fi desfășurate mai puține consultări).
* Se explică succint cum s-a asigurat consultarea adecvată a părților. Inclusiv se oferă informaţia despre data şi locul publicării actului de analiză a impactului de reglementare, precum şi timpul oferit publicului pentru comentarii.
* Se expune succint poziția fiecărei entități consultate vizavi de documentul AIR și/sau intervenția propusă.

*Suplimentar în analiza complexă:*

* Se înregistrează răspunsurile din procesul de consultare şi se explică dacă a fost folosite rezultatele consultărilor. Se atașează tabelul de divergenţe separat pentru documentul AIR.

**IV. Procesul analizei impactului de reglementare**

   11. Procesul analizei impactului de reglementare are următoarele etape:

1) identificarea problemei şi luarea deciziei de a iniţia procesul de analiză a impactului de reglementare. Prima etapă a procesului de analiză este identificarea problemei, care poate justifica intervenţia statului prin reglementare. Autoritatea administraţiei publice abilitată să iniţieze elaborarea unui proiect de act normativ poartă răspunderea pentru corespunderea acţiunilor cu prezenta Metodologie;

2) pregătirea analizei impactului de reglementare. Anterior elaborării proiectului de act normativ sau concomitent cu elaborarea acestuia, autoritatea administraţiei publice întocmeşte analiza impactului de reglementare, conform prevederilor prezentei Metodologii. Autoritatea administraţiei publice poate elabora și perfecționa în paralel proiectul de act normativ care va însoți analiza impactului de reglementare;

3) examinarea analizei impactului de reglementare de către Grupul de lucru a Comisiei de stat pentru reglementarea activității de întreprinzător (în continuare Grup de lucru).

Analiza impactului de reglementare se prezintă spre examinare și avizare Grupului de lucru separat sau împreună cu proiectul actului normativ. În cazul în care analiza impactului este însoțită de proiectul actului normativ, la solicitarea autorilor documentului AIR, Grupul de lucru poate decide să examineze proiectul actului în aceiași ședință, numai dacă analiza impactului a fost examinată separat fiind avizată pozitiv și dacă proiectul de act normativ nu necesită timp suplimentar pentru analiză și consultări preliminare. În urma examinării Grupul de lucru poate adopta trei tipuri de aviz în privința analizei impactului de reglementare:

a) *pozitiv*, care presupune că analiza impactului de reglementare corespunde cerinţelor prevăzute de prezenta Metodologie, în mod implicit conține informație suficientă pentru a argumenta necesitatea intervenției și oportunitatea modului în care se preconizează intervenția;

b) *parțial pozitiv*, care presupune că analiza impactului de reglementare necesită unele îmbunătăţiri pentru a corespunde cerinţelor prevăzute de prezenta Metodologie, însă de principiu conține informația esențială în baza căreia ar putea fi identificată oportunitatea intervenției propuse;

c) *negativ*, care înseamnă că analiza impactului de reglementare nu corespunde într-o măsură semnificativă cerinţelor prevăzute de prezenta Metodologie, necesită o revizuire esențială și implicit informația prezentată nu este suficientă pentru a argumenta oportunitatea intervenției.

În cazul în care Grupul de lucru se expune în aceiași ședință și în privința actului normativ, avizarea va avea loc în conformitate cu prevederile punctului 11(6) din prezenta Metodologie și nu este obligatorie prezentarea repetată pentru examinare după efectuarea consultărilor publice prevăzute la punctele 11(4) și 11(5) din prezenta Metodologie.

Avizul negativ acordat documentului AIR presupune în mod automat și avizarea negativă a proiectului de act normativ aferent acestui AIR. Grupul de lucru nu va examina proiecte de acte normative, analiza cărora a fost avizată negativ.

Termenul de examinare şi prezentare a avizului pentru documentul AIR de către Grupul de lucru este de cel mult 2 săptămâni;

4) avizarea şi consultările publice. Proiectul analizei impactului de reglementare şi proiectul actului normativ se avizează de autorităţile şi instituţiile interesate, conform legislaţiei. Proiectul analizei impactului de reglementare şi proiectul actului normativ se plasează pe pagina web a autorităţii administraţiei publice pentru consultări publice;

5) definitivarea proiectului analizei impactului de reglementare şi proiectului actului normativ. Autoritatea administraţiei publice definitivează proiectul analizei impactului de reglementare şi proiectul actului normativ conform avizelor şi consultărilor publice, cu întocmirea tabelului divergenţelor;

6) examinarea proiectului actului normativ de către Grupul de lucru. După avizările oficiale și consultările publice, proiectul actului normativ (însoțit de analiza impactului de reglementare perfecționată), dacă acesta n-a fost avizat anterior împreună cu analiza impactului de reglementare, se prezintă spre examinare Grupului de lucru. Grupul de lucru se va expune în vederea respectării și implementării principiilor de reglementare a activității de întreprinzător prin proiectul de act normativ propus, dar și, în cazul în care AIR a fost anterior avizat parțial pozitiv, în privința variantei îmbunătățite și completate a documentului AIR.

Grupul de lucru nu examinează și nu avizează proiecte de acte normative care nu sunt însoțite de documentul aferent AIR care la rîndul său a fost examinat și avizat.

În urma examinării Grupul de lucru va emite aviz *pozitiv*, *parțial pozitiv* (cu indicarea obiecțiilor și sugestiilor) sau *negativ* în dependență de nivelul de conformare cu principiile de reglementare a activității de întreprinzător și prezenta Metodologie. Avizul se emite primordial pentru proiectul de act normativ și poate conține mențiuni în privința documentului AIR dacă acesta a suferit modificări și dacă Grupul de lucru decide să modifice avizul acordat anterior pentru AIR. Avizul Grupului de lucru va fi anexat în mod obligatoriu la documentul AIR și la dosarul proiectului de act normativ, pentru a fi transmis spre promovare și aprobare.

**V. Dispoziţii finale**

    12. Autoritatea administraţiei publice responsabilă pentru implementarea actului normativ monitorizează performanţa actului de reglementare, folosind indicatorii conţinuţi în analiza impactului de reglementare, şi, după caz, propune modificarea ori abrogarea acestuia.

Anexa

la Metodologia de analiză a impactului de reglementare

aprobată prin Hotărîrea Guvernului nr.1230

din 24 octombrie 2006

**Formularului tipizat al actului de analiză a impactului de reglementare**

|  |  |
| --- | --- |
| **Titlul analizei impactului** (poate conține titlul propunerii de act normativ) |  |
| **Data:** |  |
| **Autoritatea administraţiei publice autor:** |  |
| **Sub-diviziunea:** |  |
| **Persoana responsabilă şi informaţia de contact:** |  |
| **Componentele analizei impactului de reglementare** | |
| **1. Stabilirea complexității analizei impactului de reglementare** | |
| |  |  | | --- | --- | | Criteriul | Punctajul  (de la 1 la 3) | | nivelul de interes public faţă de intervenția propusă |  | | cât de nouă este intervenția propusă |  | | mărimea potenţialelor impacturi ale inițiativei propuse |  | | TOTAL |  |   Argumentare/descifrare succintă a punctajului atribuit: | |
| **2. Definirea problemei** | |
|  | |
| **3. Stabilirea obiectivelor** | |
|  | |
| **4. Identificarea opţiunilor** | |
|  | |
| **5. Analiza şi compararea opţiunilor** | |
|  | |
| **6. Implementarea și monitorizarea (se completează pentru analiza complexă)** | |
|  | |
| **7. Consultarea** | |
|  | |
| ***Anexe*** | |

* Proiectul preliminar de act normativ
* Tabelul de divergențe pentru documentul AIR (pentru AIR complexă)
* Avizul Grupului de lucru a Comisiei de stat pentru reglementarea activității de întreprinzător
* Alte materiale informative/documente (la decizia autorilor)